የቦምብ ጥቃቱ ያልበገራቸው አምቦዎች
የአምቦ ከተማና አካባቢው ነዋሪዎች ባለፈው እሁድ በአምቦ ከተማ ለውጡንና የጠቅላይ ሚኒስትር ዶክተር ዐብይ አህመድን አመራር የሚደግፍ ሰላማዊ ሰልፍ አድርገዋል። ሰልፈኞቹ በዕለቱ በድጋፍ ሰልፍ አድራጊ ፈረሰኞች ላይ የደረሰው የቦምብ ጥቃት ቢያሳዝናቸውም፣ የድጋፍ ሰልፉን ከማካሄድ ያስቀራቸው ግን አልነበረም። ድርጊቱ አጠናከራቸው እንጂ አላስደነገጣቸውም።የአምቦ ከተማ ፖሊስ
መምሪያ የወንጀል መከላከል
ዘርፍ ኃላፊ ኮማደር
ደሳለኝ ደጋጎ ድርጊቱ
ሰልፈኞቹን አጠናከራቸው እንጂ
ካሰቡት ዓላማ አላሰናከላቸውም
ይላሉ። ገና ወደ
አምቦ ስቴድየም በመሄድ
ላይ እያሉ ጥቃት
አድራሾቹ ቦምቡን ተደብቀው
በሰልፈኞቹ ላይ መወርወራቸውን
ኮማንደሩ ጠቅሰው፣ ሰልፈኞቹ
ግን በዚህ ሳይደናገጡ
የተጎዱትን ወደ ሕክምና
ወስደው ሰልፉን ተመልሰው
መቀላቀላቸውን ይናገራሉ። ድርጊቱ
የበለጠ እንዲጠናከሩ እንዳደረጋቸውና
ድጋፋቸውን እየገለጹ በዓሉ ከሚካሄድበት ሥፍራ መድረሳቸውን ነው ያብራሩት።በጥቃቱ 29 ሰዎች
መጎዳታቸውን ጠቅሰው ሞትና
ከፍተኛ ጉዳት ግን
እንዳልደረሰም ያብራራሉ። ሁሉም
በዕለቱ ታክመው ወደቤታቸው
መመለሳቸውንም ነው የተናገሩት።
ጉዳዩም ከፖሊስ ቁጥጥር
ውጪ እንዳልሆነ የተናገሩት
ኮማንደሩ፣ ጥቃት አድራሾቹ
ወዲያው በቁጥጥር መዋላቸውንም ያብራራሉ። ለጊዜው አምስት ሰዎች እንደተያዙና የተቀሩትንም የመፈለጉ ሥራ ተጠናክሮ መቀጠሉንና ከሕግ እንደማያመልጡም ነው ኮማደሩ ያስታወቁት።የቦምብ ጥቃቱን የከተማዋ ነዋሪዎችም በጽኑ አውግዘዋል። አስተያየት ከሰጡን የከተማዋ ነዋሪዎች መካከል አንዱ የሆኑት አቶ ታደለ ሀብታሙ እጅግ ደማቅ የድጋፍ ሰልፍ መካሄዱን ነው የተናገሩት። ያልጠበቁት ችግር መከሰቱ እንዳሳዘናቸው የሚገልጹት አቶ ታደለ፣ እንዲህ ያለው ድርጊት ድጋፋቸውን ከማረጋገጥ ወደኋላ እንደማያግዳቸውና ድርጊቱም የአምቦ ሕዝብን እንደማይወክል ተናግረዋል። ድርጊቱን የፈጸሙ አካላትም ሕግ ፊት ቀርበው ቅጣታቸውን ማግኘት አለባቸው ብለዋል።‹ለውጡን ከሚመራው መንግሥት ጎን እንቆማለን። የለውጥ መንግሥት አግኝተናል።› ያሉት አስተያየት ሰጪ አቶ ታደለ ሀብታሙ፣የአምቦ ሕዝብ ሰላምና ፍቅር ፈላጊ እንደሆነም አመልክተዋል።ወጣት ጫላ ተመስገን በበኩሉ የድጋፍ ሰልፉ በፈረሰኞች የደመቀና በሰላም የተጠናቀቀ መሆኑን በመጠቆም በሰልፈኞቹ ላይ የተፈጸመውን የቦምብ ጥቃት ኮንኖታል። የወጣቶችን ስም ለማጉደፍ የተፈጸመ ድርጊት እንደሆነም ጠቅሶ፣ አጥፊዎች ለሕግ እንዲቀርቡም ጠይቋል።ወጣት በዳሳ ጨመዳ
በቦምብ ጥቃቱ በጣም
አዝኗል። መሆን ያልነበረበት
ሲልም ድርጊቱን ገልጾታል።
የሚመለከተው የጸጥታ አካል
ተከታትሎ አጥፊዎችን ለሕግ
ማቅረብ እንዳለበት የተናገረው
ወጣት በዳሳ፣ የከተማዋን
ሰላም የሚያውኩትን ሕዝቡ
ተከታትለው ለሕግ አካል
ለማቅረብ የበኩላቸውን ጥረት ማድረግ እንዳለባቸው ነው ያስገነዘበው። እርሱም የበኩሉን እንደሚያደርግ አረጋግጧል።ወጣት ግርማ አዱኛ በበኩሉ «በጥቃቱ የሰው ሕይወት ባይጠፋም፣ የደረሰው ጉዳት በቀላሉ መታየት የለበትም» ይላል። ከአንዳንድ ሰዎች ያገኘውን መረጃ ጠቅሶ እንደገለጸው፣ የሰው ሕይወት በጥቃቱ ባይጠፋም በፈረሶች ላይ ጉዳት መድረሱን ይጠቁማል። ፈረሶቹ ከፍተኛ ዋጋ ያላቸው መሆናቸውንና ይህም ከሰው ሕይወት ተለይቶ መታየት እንደሌለበትም ተናግሯል። የሕግ አካል ይህን ሁሉ ግምት ውስጥ በማስገባት አጥፊዎችን ለሕግ በማቅረብ ቅጣታቸውን እንዲያገኙ ማድረግ እንዳለበትና የተወሰደው እርምጃም ለሕዝብ ይፋ እንዲደረግ ጠይቋል።የአምቦ ከተማ ከንቲባ አቶ ሳህሉ ዲሪብሳ ሀገራዊ ለውጡ በአምቦ ሕዝብ ዘንድ ትልቅ ቦታ እንደተሰጠው ይገልጻሉ። ለለውጡ የአምቦ ሕዝብ ከፍተኛ መስዋዕትነት መክፈሉን ጠቅሰው፣ ለውጡን የራሱ አድርጎ እንደሚመለከተውም ነው ያብራሩት። ሕዝቡ ለድጋፍ ሰልፍ የወጣውም ለውጡ የራሱ መሆኑን ስለሚረዳ እንደሆነ ያመለክታሉ። የክብር መገለጫው የሆነውን ፈረሱን ይዞ የወጣው አርሶአደርም ለለውጡ ያለውን ከፍተኛ ድጋፍ ለማሳየት ሲል ሰልፍ መውጣቱን ያብራራሉ። ሰልፉን ለማደናቀፍ በቦምብ ጥቃት ያደረሱት አካላት ከሕግ እንደማያመልጡም አቶ ሳህሉ ጠቅሰው፣ ጠቅላይ ሚኒስትር ዶክተር ዐብይ አምቦ ኒዮርክ ብለው የሰየሟትን ከተማ ደህንነትና ሰላም በማስጠበቅ የከተማ አስተዳደሩ እንደሚሰራም አስታውቀዋል።አዲስ ዘመን የካቲት 17/2012ለምለም መንግሥቱ